Nubisk sjiraff

Nubisk sjiraff (Giraffa camelopardalis camelopardalis) er en genetisk variant av sjiraff som finnes i det sørlige Øst-Sudan, Eritrea og det nordvestlige Etiopia. Ifølge Giraffe Conservation Foundation overlever færre enn 250 individer i dag.

Varianten særpreges av relativt store kastanjebrune flekker med fire irregulære sider mot off-white en bakgrunn. Innsiden av lemmene og lemmene nedenfor hasene er off-white og mangler flekkmønster. Lite er ellers kjent omkring denne underarten.

Nubisk sjiraff er sjelden å finne i dyrehager, men en liten gruppe finnes ved Al Ain Zoo i De forente arabiske emirater.

Noen forskere har antydet at rothschildsjiraff (G. c. rothschildi) og Nubisk sjiraff (G. c. camelopardalis) kan være synonyme, men verken morfologiske eller genetiske data støtter denne teorien per dags dato (2012). De blir derfor regnet som separate underarter inntil videre.

Referanser 

Sjiraffdyr